《灵峰闻秋雨》
宋代·郑刚中

夜静荷池叶翻翻，声如珠玑落冰盘。
小窗客梦忽惊破，知是秋雨来池间。
清晓阴云压前山，凉风飘萧起林端。
病身便觉衣袂薄，蒲葵已作无情看。
田家喧呼各相劝，年丰可望康籺宽。
更愿朝廷念东南，吾侪自勉加盘餐。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。